изображения и тест с продължителност поне 6 часа на всеки период от 6 месеца, използвайки:
 —
 набор от изображения с най-малко 1 000 изображения на поне 250 различни опасни предмета, включително изображения на съставни части на опасни предмети, като всеки предмет е представен в множество различни положения, и предметите са представени в непредсказуема комбинация от изображения от наличния набор по време на обучението и теста; или
 —
 най-често пропусканите TIP изображения от използваната система TIP в комбинация с изображения на наскоро засечени опасни предмети, които имат отношение към съответната проверка и обхващащи всички видове значими в случая опасни предмети, ако те се използват само веднъж за обучението на даден проверяващ в рамките на тригодишен период.
 За обучението по TIP в процеса на работа се използва набор от изображения, съдържащ поне 6 000 изображения на поне 1 500 различни опасни предмета, включително изображения на съставни части на опасни предмети, като всеки предмет е представен в множество различни положения.
 11.4.2. Проверяващите лица със скенери за целите на сигурността преминават периодично обучение, състоящо се от обучение за разпознаване на изображения и тест. Обучението се провежда в зала и/или посредством компютърна техника и е с времетраене поне 6 часа за всеки 6-месечен период.
 Резултатите от теста се предоставят на съответното лице и се съхраняват, като може да бъдат взети предвид при процедурата по повторно сертифициране или одобрение.
 11.4.3. Лицата, изпълняващи задачите, изброени в точка 11.2, различни от посочените в точки 11.4.1 и 11.4.2, преминават периодично обучение при честота, която е достатъчна да гарантира поддържане на притежаваната компетентност, както и придобиване на такава, отчитаща развитието в областта на сигурността.
 Периодичното обучение се провежда:
 а)
 за компетенции, придобити по време на първоначалното основно обучение, специализираното обучение и обучението по сигурност, поне веднъж на всеки 5 години или — в случаите, когато компетенциите не са упражнявани повече от 6 месеца — преди лицето отново да започне да изпълнява задължения, свързани със сигурността; както и
 б)
 за нови или разширени умения, необходими, за да могат лицата, които осъществяват или отговарят за осъществяването на контрол за сигурност, да бъдат запознати своевременно с новите заплахи и правните изисквания преди момента на тяхното прилагане.
 Изискванията съгласно буква а) не се прилагат за уменията, придобити по време на специализирано обучение, които повече не са необходими при изпълнение на определените за лицето задачи.
 11.4.4. Данните за периодичното обучение на всички лица се съхраняват поне за периода на валидност на договорите им.
 11.5. КВАЛИФИКАЦИЯ НА ИНСТРУКТОРИТЕ
 11.5.1. Инструкторите, които провеждат обучението, най-малкото отговарят на всички посочени по-долу изисквания:
 а)
 успешно премината цялостна проверка в съответствие с точки 11.1.3 и 11.1.5;
 б)
 компетентност в техники на преподаване;
 в)
 познаване на работната среда в съответната област на сигурността на въздухоплаването;
 г)
 компетентност по отношение на елементите на сигурността, които трябва да бъдат преподавани.
 Сертифицират се най-малкото инструкторите, на които е разрешено да провеждат обучение съгласно посоченото в точки 11.2.3.1—11.2.3.5 и в точки 11.2.4 (освен ако става дума за обучение на преки ръководители, които наблюдават работата на лицата, посочени в точки 11.2.3.6—11.2.3.10) и 11.2.5.
 11.5.2. Инструкторите се